Návrh 
Komuniké

	Vláda Slovenskej republiky na svojom zasadnutí dňa .............. prerokovala a schválila Návrh organizačného zabezpečenia výjazdového zasadnutia Rady OECD v  Slovenskej republike. 

Výjazdové zasadnutie Rady OECD v Slovenskej republike sa uskutoční na pozvanie vlády SR  dňa  18.9.2003 vo Vysokých Tatrách pri príležitosti 10. výročia vzniku Slovenskej republiky a 3. výročia vstupu SR do OECD. Okrem posilnenia vzájomných vzťahov medzi SR a OECD je cieľom uvedenej akcie aj prezentácia SR ako novej členskej krajiny OECD (SR je členom od 14.12.2000) a zároveň krajiny realizujúcej množstvo reformných politík, ktoré sú v centre záujmu OECD. Sprievodnými aktivitami budú prezentácia slovenského podnikateľského a investičného prostredia a skúseností medzinárodných firiem úspešne etablovaných na slovenskom trhu. Očakáva sa, že samotné zasadnutie, stretnutia členov Rady so slovenskými politickými predstaviteľmi a ich medializácia prispejú k propagácií OECD v radoch odbornej ako aj širšej verejnosti.

	Cieľom predkladaného materiálu je schváliť program pracovnej návštevy členov Rady OECD na Slovensku v dňoch 17.-19. septembra 2003 a jej organizačné zabezpečenie.